Xavin Hotel Harkány

Fogathajtó Verseny 🐎 Túrony 2025
2025-08-02 08:00 - 15:00 UTC | Túrony, Diós-völgy, Diós-völgy, Túrony, Baranya, 7811, Magyarország
Fogathajtó versenyt rendeznek Baranyában – a soron következő alkalommal Túronyban, azon belül is Diós-völgy 2025.08.02-án szombaton!
Hasonlóan az idei harkányi vagy akár a tavalyi beremendi lovas eseményekhez, a soron következő is egy „C” kategóriás verseny, akadály- és vadász hajtási számokkal.
A Siklósi Lóbarátkör Hagyományőrző és Sportegyesület, a Túrony Község Önkormányzata és Tenkeshát Értékmegőrző Egyesület „C” kategóriás fogadóverseny-találkozóján, melyen szeretettel meghívja Önt, és kedves családját!
Program:

8:00 – Fogatok érkezésekor, nevezés
9:00 – Technikai beszélgetés
10:00 – Ünnepélyes megnyitó
Akadályhajtás I. és II. forduló
12:00 – Ebédszünet
13:00 – Összevetés
14:00 – Vadászhajtás
15:00 – Ünnepélyes eredményhirdetés

A műsorváltás jogát a rendezvény fenntartja! A helyszíni büfé vára a vendégeket!

Off-Road Napok 🚗 Beremend
2025-10-10 15:00 - 2025-10-11 17:00 | Beremendi Off-Road, Damjanich utca, Beremend, Baranya, 7827, Magyarország
Off-Road napok 🚘 Beremenden 2025.10.10 – 11-én – hasonlóan a tavalyi eseményhez!
Családi programok a négykerekűek és a NEM aszfaltozott utak vonzásában! 😉
Az offroad autózás egy izgalmas, kalandokkal teli sport és szabadidős tevékenység, amely során a járművek nem aszfaltozott, hanem természetes, gyakran nehéz terepen közlekednek. Ez a fajta vezetési forma nemcsak ügyességet és technikai tudást igényel, hanem a természet iránti tiszteletet és alázatot is.
Az offroad autózás legfőbb jellemzője, hogy a sofőrök erdőkön, dombokon, sziklákon, homokos vagy saras utakon haladnak keresztül. Ehhez természetesen speciálisan kialakított járművek szükségesek – általában négykerék-meghajtású terepjárók, amelyek erős motorral, nagy hasmagassággal és strapabíró futóművel rendelkeznek. Ezeket a járműveket gyakran tovább is alakítják: erősebb abroncsokat, csörlőt, fényszórókat vagy bukókeretet szerelnek rájuk, hogy jobban bírják a szélsőséges körülményeket.
Az offroadozás nemcsak autókról és gépekről szól, hanem közösségről és élményről is. A terepjárós túrák során a résztvevők gyakran csapatban haladnak, segítik egymást az akadályok leküzdésében, és közben megismerik a természet rejtettebb zugait. A túrák gyakran vezetnek olyan helyekre, ahová gyalog vagy hétköznapi járművel eljutni szinte lehetetlen lenne.
A sportnak versenyzési ága is van, ahol a vezetők ügyességi és gyorsasági pályákon mérik össze tudásukat. Ezeken a versenyeken a technikai felkészültség mellett a bátorság és a jó döntéshozó képesség is kulcsfontosságú. Ugyanakkor a felelős offroadozás fontos szabálya, hogy a természetet tiszteletben kell tartani: tilos védett területeken közlekedni, és ügyelni kell arra, hogy a járművek ne tegyenek kárt a környezetben.

A program várhatóan a következők szerint alakul (2024-es esemény alapján):

2025.10.10., péntek

15:00 – Kapunyitás
Déli Szél táncprodukció
Pálinka és sajt felismerő verseny
Tábortűz, buli kifulladásig

2025.10.11., szombat

9:00 – Kapunyitás
Versenynevezés 12 óráig
Gyerekprogramok

RC Modellezés (RC Klub Nyugat-M.o. jóvoltából)
Quadozás
Cukorágyú
Csillámtetkó
Kötélhúzó verseny
Retró lángosevő verseny

Tűzoltó bemutató: Palkonya-Újpetre Tűzoltó ÖTE
13:00 – Ügyességi versenyek

Sárgyorsulás
Erőhúzó viadal
Sörpörgő

Déli Szél táncprodukció
Szezonbúcsúztató máglyaégetés

ZENE: DJ. Árpibá
Programlehetőség és képek forrása: Off-Road Facebook esemény ill. Off-Road Facebook oldal
Beremendi Off Road programok – 2025.10.10-11.

Asztalitenisz verseny Harkányban 🏓
2025-10-25 09:00 - 12:00 | Harkány Városi Sportcsarnok, Petőfi Sándor u. 42., Harkány, Baranya, 7815, Magyarország
Asztalitenisz verseny Harkányban– méghozzá nem is akármilyen apropóból, 2025.10.25-én ugyanis immár 28. alkalommal kerül megrendezésre a Markovics János Emlékverseny!
Kinek az emlékére rendezik az emlékversenyt?
Markovics János neve összefonódott a harkányi sportélettel, különösen az asztalitenisszel vagy ahogy a köznyelv nevezi: a ping-ponggal. János testnevelőtanárként dolgozott a városban a 60-as évek elején és lelkesedésének, kitartásának köszönhetően Harkányban is népszerűségre tett szert a sportág. Felismerte, hogy az asztalitenisz nemcsak versenysportként, hanem közösségformáló erőként is jelentős lehet, ezért elindította az első edzéseket és megszervezte a helyi szakosztályt.
A kezdeti időkben a felszerelések és a feltételek szerények voltak, de Markovics János elhivatottsága és példamutató munkája hamar eredményt hozott: a diákok és a fiatalok egyre nagyobb számban csatlakoztak az edzésekhez. Ő maga nemcsak tanított, hanem nevelőként és mentorként is segítette tanítványait, így sokakat elindított a sport és a mozgás szeretetének útján.
Az általa alapított asztalitenisz-szakosztály idővel a harkányi sportélet egyik meghatározó közösségévé vált, és több évtizedes hagyományt teremtett. Markovics János emlékét ma is nagy tisztelettel őrzik: a róla elnevezett Markovics János Emlékverseny évente kerül megrendezésre, ahol a régi és új játékosok együtt hajtanak fejet a sportág helyi úttörője előtt.
Markovics János Asztalitenisz Emlékverseny 2025 – a részletek

Időpontja: 2025. október 25.
Célja: Megemlékezés a harkányi asztalitenisz sport alapítójára, sportág népszerűsítése, sportolási lehetőség biztosítása.
Rendező: Harkányfürdő Sportegyesület asztalitenisz szakosztály
Versenyszámok:

Egyes és páros verseny az alábbi kategóriákban:

„A” kategória: NB-s osztályban szereplő játékosok.
„B” kategória: Megyei I. osztályban szereplő játékosok (amatőr és a városi bajnokság is nevezhet)

Egyes verseny az alábbi kategóriákban:

„C” kategória: Amatőr és a városi bajnokságban szereplő játékosok

Helye, ideje: Harkány sportcsarnok, 2025.10.25. (szombat)
Lebonyolítás: A páros versenyeket egyenes kieséses, az egyes versenyszámokat csoportmérkőzéses, utána egyenes kiesési rendszerben bonyolítjuk le. A versenyt 16 JOOLA asztalon, JOOLA Flash 40+ labdával rendezzük. A gördülékeny lebonyolítás érdekében idén a játékosok csak egy egyes számban nevezhetnek.
Időbeosztás:

09:15 – JOOLA-Harkányfürdő csapatbajnokság eredményhirdetése
09:30 – „A” és „B” kategória páros versenye
11:30 – „A” kategória egyes versenye 1.-3. asztalon
11:30 – „B” kategória egyes versenye 4.-9. asztalon
11:30 – „C” kategória egyes versenye 10.-16. asztalon

Nevezés információk:

Nevezési határidő: 2025.10.23.
Határidő után, illetve a verseny helyszínén nevezéseket a szervezők nem fogadnak el!
Nevezési díj (csak felnőtteknek): 2.000.- Ft/fő
Telefon: (+36 20)/218-5894
E-mail: erikkoposdi@gmail.com (Köpösdi Erik)

Díjazás: A verseny 1-2-3 helyezettjei oklevél- illetve serlegdíjazásban részesülnek. A harmadik helyért nem kell játszani.

Fúvócső verseny - Felsőegerszeg
2026-04-25 08:00 - 17:00 | Felsőegerszeg, Felsőegerszeg, Baranya, 7370, Hungary
Fúvócső verseny – Baranya íjásza – 2026.04.25-én szombaton Felsőegerszegen!
íjász- és fúvócsöves versenysorozatot hirdetett a Tenkes Fúvócső Egyesület, melynek második állomása Felsőegerszeg és a Nyílzápor rendezvény.
A fúvócsövet (angolul blowgun) Dél-Amerika, Délkelet-Ázsia és Afrika trópusi vidékein használták az őslakos törzsek. A hosszú, üreges nádból vagy fából készült csöveken keresztül apró, gyakran természetes méreggel (például kuráréval) bekent nyilakat fújtak ki, hogy hangtalanul ejtsék el a kisebb zsákmányállatokat a lombok között.
Mára az eszköz teljesen átalakult. A sportolók modern, könnyű alumíniumból vagy szénszálból készült (leggyakrabban .40-es vagy .62-es kaliberű) fúvócsöveket használnak, a célpont pedig nem élő állat, hanem a szabványosított, papírból vagy habszivacsból készült céltábla.
Minden érdeklődőt szeretettel vár az egyesület, idén egy megmérettetéssorozat keretében a versenyezni vágyók kívánsága is teljesül!
Tenkes Fúvócső Egyesület – felkészítésre buzdító plakát

Baranya Íjásza 🏹 Nagyharsány
2026-06-13 08:00 - 17:00 | Nagyharsány, Nagyharsány, Baranya, 7822, Magyarország
Baranya íjásza verseny Nagyharsányban – a 2026.06.13-án esedékes forduló rendezői az Apró Paták Egyesület és a Villányi Sólymok.
A Tenkes Fúvócső Egyesület rendezvénysorozatának harmadik állomásán ismét megmérettethetik magukat a fúvócsövesek – hasonlóan pl. a Felsőegerszegen tartott eseményehez.
A fúvócsövet (angolul blowgun) Dél-Amerika, Délkelet-Ázsia és Afrika trópusi vidékein használták az őslakos törzsek. A hosszú, üreges nádból vagy fából készült csöveken keresztül apró, gyakran természetes méreggel (például kuráréval) bekent nyilakat fújtak ki, hogy hangtalanul ejtsék el a kisebb zsákmányállatokat a lombok között.
Mára az eszköz teljesen átalakult. A sportolók modern, könnyű alumíniumból vagy szénszálból készült (leggyakrabban .40-es vagy .62-es kaliberű) fúvócsöveket használnak, a célpont pedig nem élő állat, hanem a szabványosított, papírból vagy habszivacsból készült céltábla.
Minden érdeklődőt szeretettel vár az egyesület, idén egy megmérettetéssorozat keretében a versenyezni vágyók kívánsága is teljesül!
Tenkes Fúvócső Egyesület – felkészítésre buzdító plakát

Kutyaparádé Siklóson 🐕
2026-06-13 08:00 - 2026-06-14 17:00 | Siklósi Vár, Vajda János tér 8., Siklós, Baranya, 7800, Magyarország
Kutyaparádé Siklóson – kutyabarátok számára egy érdekes programlehetőség, mely 2026-ban is megrendezésre kerül!
A 4. kutyaparádénak is – 2024-hez ill. 2025-höz hasonlóan – Siklósi Várkert ad otthont 2026.06.13 – 14-én szombaton, Siklós Város Önkormányzatának támogatásával.
Ez a rendezvény arra hivatott, hogy az emberek és kutyáik kapcsolata még jobban elmélyülhessen olyan lehetőségek által, amely szórakoztató, tartalmas időtöltést is jelent. Mindemellett az idelátogatóknak bemutatókkal, előadásokkal, izgalmas programokkal is szeretnének a szervezők kedveskedni. Így nem csak a kutyatulajdonosok találják meg a kellemes kikapcsolódás lehetőségét, hanem bárki, aki nyitott az új izgalmakra.

A rendezvény nem csupán egy sportesemény, hanem egy kutyás ünnep, ahol a szervezők célul tűzték ki a felelős állattartás előre mozdítását is. Valamint bemutatják, hogy miért is szenvedélyünk a kutya. A kutyaparádén megismerhetik a szolgálati jellegű őrző-védő kutyákat, az agility jellegű akadálypályákat az engedelmes feladatok végrehajtásának kihívásaival, valamint a kutyás akadályfutás erőpróbájával is.
IV. Kutyaparádé Siklóson – részletek
Konkrét 2026-os programfüzet híján szemezzünk a tavalyi eseménynaptárból.
Versenyek, tréningek:

szolgálati őzrő-védő
éjszakai őrző-védő (tréning)
agility jellegű akadály verseny
kutyás akadályfutás
obedience jellegű ügyességi verseny

Előadások:

Patai Árpád /kutya a családban/
dr. Pénzes Gabriella állatorvos-babvet

További programok:

lovas bemutatók
állatsimogató
kézműves vásár
kutyás bemutatók
Baranya Vármegyei Büntetésvégrehajtási Intézet – Mecsek Műveleti Csoport és a Kutyás Szolgálatának bemutatója

Nevezés: siklós.kutyaparade@gmail.com
